Z Hórkow do Radworja přez lěsy a pola, dohromady 50 kilometrow w běhu dwanaće hodźin – tak steji we wopisowanju zarjadowanja Slaviamarš. Pomjenowanje klinči, runje w tutych časach, chětro marcialiske. Tomu pak tak njeje, změruje sobuiniciator Matej Wjeńka: „Jedna so tu wo serbski sportowy projekt. Ideja zrodźi so po tym, zo smój so loni z Leonie Matješkec na tak mjenowanym mamutowym běhu wobdźěliłoj. Je to podobny běh, jenož zo maš při tym 100 kilometrow w běhu 24 hodźin zmištrować. A na to smy sej rjekli, zo tajke něšto tež w dwurěčnej Łužicy wuhotować chcemy.“
szl_Latn